สอบถามคุณค่ะทานยาคุมแบบ 21 เม็ดได้ประมาณสามแผงแล้วค่ะ แล้วเดือนนี้ถึงช่วงเวลาหยุดยาเจ็ดวัน (ปกติแล้วประจำเดือนจะมาในช่วงนี้ค่ะ) มีเลือดสีดำๆเป็นก้อนๆคล้ายๆตับหมูออกมาจากช่องคลอดค่ะออกมาในวันแรก แล้ววันที่สองที่สามก็มีเลือดสีน้ำตาลซึมออกมานิดเดียวค่ะ แล้วตอนนี้กินยาคุมแผงใหม่มาได้สักพักแล้วค่ะก็ยังไม่มีเลือดที่เป็นเหมือนประจำเดือนแบบปกติออกมา อยากสอบถามว่าเลือดที่ออกมานั้นไช่เลือดประจำเดือนหรือเปล่าคะ แล้วแบบนี้จะมีโอกาสตั้งครรภ์ไหมคะ
สวัสดีค่ะ การใช้ยาคุมแบบแผงรายเดือน 21 เม็ดนั้น ควรเริ่มใช้ภายใน 5 วันแรกของการมีประจำเดือน เพื่อให้ยาสามารถออกฤทธิ์ได้ทันทีตั้งแต่เม็ดแรก และให้กินติดต่อกันทุกวันจนยาหมดแผง คลาดเคลื่อนไม่เกิน 3 ชั่วโมง และเมื่อกินหมดแผง ให้เว้นยา 7 วันจากนั้นกินยาแผงใหม่ต่อโดยทันทีจากที่กล่าวมานั้นเลือดที่ออกมาก็น่าจะเป็นเลือดประจำเดือนตามปกติ หากได้กินยาต่อเนื่องทุกวัน โอกาสตั้งครรภ์มีได้น้อยมากๆ น้อยกว่า 1%ไม่แน่ใจว่าตอนนี้กินยาคุมแผงใหม่มาถึงเม็ดใด โดยปกติถ้าเป็นแบบ 21 เม็ดนั้น ในช่วงที่กินยาอยู่ ก็ไม่ควรมีเลือดประจำเดือนออกมา ถ้ายังไม่สบายใจเรื่องการตั้งครรภ์ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป